**HOTĂRÎREA GUVERNULUI**

**cu privire la aprobarea Programului de dezvoltare**

**a controlului financiar public intern pentru anii 2018 – 2020**

**nr.   din**

În scopul realizării prevederilor art.29 din Legea privind controlul financiar public intern nr.229 din 23 septembrie 2010 (Monitorul Oficial al Republicii Moldova, 2010, nr.231-234, art.730), Guvernul

**HOTĂRĂŞTE:**

**1.** Se aprobă Programul de dezvoltare a controlului financiar public intern pentru anii 2018 – 2020, conform anexei.

**2.** Se stabileşte că Ministerul Finanţelor este principala instituţie responsabilă de coordonarea implementării Programului de dezvoltare a controlului financiar public intern. Ministerul Finanţelor va prezenta Guvernului, anual, pînă la 1 iunie, Raportul anual consolidat privind controlul financiar public intern.

**3.** Se abrogă Hotărîrea Guvernului nr.1041 din 20 decembrie 2013 „Cu privire la aprobarea Programului de dezvoltare a controlului financiar public intern pentru anii 2014 – 2017” (Monitorul Oficial al Republicii Moldova, 2013, nr.304-310, art.1147).

**Prim – ministru Pavel FILIP**

**Ministrul finanţelor Octavian ARMAŞU**

**Chişinău, „\_\_\_”\_\_\_\_\_\_\_\_\_\_2017**

**Nr.**

**Anexă**

**la Hotărîrea Guvernului**

**nr. din 2017**

**PROGRAMUL**

**de dezvoltare a controlului financiar public intern**

**pentru anii 2018-2020**

**I. INTRODUCERE**

Guvernul Republicii Moldova și-a asumat angajamentul să consolideze gestiunea finanţelor publice pe baza principiilor bunei guvernări.

Principiile bunei guvernări constau din transparență și răspundere, economicitate, eficiență și eficacitate, legalitate și echitate, etică și integritate în activitatea entității publice, acestea fiind aliniate principiilor de bază ale Reformei administrației publice în general.

Conceptul de Control Financiar Public Intern (în continuare, CFPI), inclusiv și sistemele de management financiar și control (în continuare MFC) implică o schimbare radicală în cultura guvernării și gestionarea fondurilor publice. Prin dezvoltarea CFPI, Guvernul urmărește ca scop eficientizarea administraţiei publice, diminuarea birocrației, minimizarea riscurilor de corupție, oferirea serviciilor de calitate pentru cetăţeni și mediul de afaceri.

**Răspunderea Managerială**

**Unitatea Centrală de Armonizare**

 **Audit Intern Management Financiar şi Control**

Programul precedent de dezvoltare a CFPI a fost unul ambițios și nu a atins pe deplin scopul general de a consolida răspunderea managerială pentru gestionarea optimă a resurselor. Analizele efectuate denotă faptul că există spațiu de îmbunătățire în cultura managerială la toate nivelele administrației publice.

Implementarea CFPI este o cheie a succesului Reformei generale a administrației publice, care are drept scop:

* + responsabilizarea managerilor și angajaților;
	+ elaborarea politicilor publice adecvate;
	+ modernizarea serviciilor publice;
* managementul eficace al finanţelor publice; și
* managementul performant al resurselor umane.

În contextul Reformei managementului finanțelor publice, sistemul CFPI ca instrument al acestuia, trebuie să sporească încrederea cetățenilor față de stat, să faciliteze gestionarea resurselor pentru realizarea obiectivelor, să ofere persoanelor interesate informații veridice privind capacitatea de gestiune a bugetului și, finalmente, să prezinte Parlamentului rapoarte privind performanța generală a sectorului public.

Atît pentru Guvern, cît și pentru fiecare entitate publică în parte, următoarele schimbări sunt așteptate:

* inițierea profesionalizării funcțiilor cheie de management financiar;
* un mai mare focus pe rezultate, decît pe resurse; un accent real pe eficiență și eficacitate;
* nivel politic axat pe strategii și politici, stabilind obiective și standarde de performanță operațională;
* răspundere managerială sporită; și
* o mai bună disciplină în procesele manageriale.

Totuși, reforma CFPI este foarte dependentă și direct influențată de deciziile și evoluțiile în implementarea Reformei administrației publice și Reformei managementului finanțelor publice.

Avînd în vedere că cadrul legislativ și normativ practic a fost elaborat, este necesar de a se focusa pe crearea de bune practici de implementare și într-o a doua etapă să le extindă în cadrul întregului sector public.

Astfel, prezentul Program este focusat pe instituțiile aflate în prim-planul reformei administrației publice: ministere, unele autorități publice centrale, Compania Națională de Asigurări în Medicină, Casa Națională de Asigurări Sociale și Primăria mun. Chișinău, Primăria mun. Bălți, precum și Primăria mun. Cahul.

De asemenea, acesta conține o descriere succintă a situației actuale privind CFPI, precum și direcțiile de dezvoltare pentru perioada anilor 2018-2020.

Acest program va fi implementat în parteneriat strîns cu profesiile și funcțiile interesate. Un proiect Twinning finanţat de Uniunea Europeană, precum și Ministerul Finanțelor al Olandei vor acorda suport în implementare.

**II. SITUAȚIA ACTUALĂ**

Un punct de plecare pentru reformele Administrației publice și a Managementului finanțelor publice este clarificarea rolurilor, controlului și echilibrului puterilor în stat dintre cei patru piloni ai societății democratice: Guvernul, Piața, Sistemul judiciar și Parlamentul.

*Guvernul* - Executivul trebuie să creeze o structură de control financiar, care să asigure că autoritățile din jurisdicție raportează și execută bugetul conform destinației.

*Piața* - Necesitatea ca statul să organizeze și să impună condiții prealabile pentru o piață funcțională și să apere partea veniturilor bugetului de stat.

*Sistemul judiciar* - Necesitatea unei legiferări și a unui sistem judiciar independent și funcțional.

*Parlamentul* - Parlamentul are nevoie de un sistem funcțional de audit extern pentru a determina dacă Guvernul a raportat sau a executat bugetul în conformitate cu deciziile Parlamentului, în condițiile unui bun control intern și într-un mod legal.

Într-o anumită măsură, granițele dintre acești piloni sunt vagi, deci la fel și în domeniul managementului finanţelor publice.

Mai mult ca atît, există multe neînțelegeri cu privire la conceptul de CFPI și, în special, la componenta de MFC. Acestea provin din două surse și se regăsesc în abordarea tradițională a administrației publice din Republica Moldova.

*Prima* neînțelegere survine deoarece MFC este privită ca pur și simplu o reformă financiară de interes numai pentru Ministerul Finanțelor.

Cea de-a *doua* neînțelegere se referă la natura sistemului de control intern, așa cum îl înțeleg contabilii și managerii. Controlul intern este, în general, considerat doar control financiar și bugetar pentru respectarea legilor și reglementărilor. În consecință, controlul financiar și bugetar de zi cu zi este atribuit subdiviziunii economie și finanțe. MFC nu este considerat un element integrant al managementului de succes sau ca responsabilitate directă a managerului.

În plus, Ministerul Finanţelor este responsabil pentru dezvoltarea și aplicarea politicii CFPI. Acest lucru, împreună cu numele general al politicii „controlul financiar public intern”, îi determină pe politicieni, pe manageri și pe ceilalți să considere politica MFC ca fiind doar control financiar și bugetar, avînd un domeniu de aplicare mai restrîns sau chiar limitat.

Cîteva acțiuni au fost întreprinse în ultimii ani, pentru a pune în practică condiții suficiente şi a implementa conceptul CFPI, ca de exemplu:

* a fost stabilit cadrul de reglementare prin aprobarea Legii privind controlului financiar public intern, Regulamentului-cadru de activitate a serviciilor financiare, Standardelor naționale de activitate pentru auditori interni și manageri, metodologiei și ghidurilor de aplicare a acestora. De asemenea, au fost create sisteme de autoevaluare și raportare a activității atît pentru activitatea de audit intern, cît și pentru sistemul de MFC;
* au fost create 96 subdiviziuni de audit intern în sectorul public, în care activează 136 auditori interni, dintre care 46 dețin certificate de calificare;
* au fost stabilite responsabilitățile de bază ale serviciilor financiare, responsabilități specifice MFC au fost integrate în reglementările interne de organizare și funcționare a subdiviziunilor în majoritatea autorităților publice centrale (în continuare APC) și în unele autorități publice locale (în continuare APL) de nivelul II;
* a fost elaborat un Program de dezvoltare profesională continuă a auditorilor interni, module și materiale de instruire atît pentru manageri, cît și pentru auditori interni, precum și au fost desfășurate seminare de instruire și mediatizare. De asemenea, a fost puse bazele unui sistem național de certificare al auditorilor interni.

***Deficiențe și obstacole***

Conceptul de răspundere managerială, inclusiv MFC, încă nu este pe deplin funcțional. Există un șir de obstacole care împiedică implementarea eficientă a conceptului de control financiar public intern, precum:

* interes redus a managerilor de vîrf, în practică. Aceștia fie nu sunt interesați deloc, fie dau dovadă de un interes limitat în implementarea CFPI;
* reformă izolată. Există o lipsă de coordonare, cooperare și comunicare între reformele în curs de desfășurare. Ministerul Finanțelor este considerat ca unica autoritate responsabilă de implementarea conceptului CFPI;
* înțelegere limitată în entități și în rîndul personalului de la toate nivelurile cu privire la ceea ce este MFC și AI. Introducerea MFC este înțeleasă ca o reformă tehnică și nu ca o reformă de management, în timp ce AI nu este perceput ca o legătură într-un sistem mai amplu de control intern orientat spre eficiența gestionării riscurilor și proceselor din entitate;
* ofertă limitată de specialiști în domeniul finanțelor publice. Pentru entitățile care implementează reformele în domeniul financiar este dificil de a găsi și păstra în timp specialiști precum auditori interni, contabili și manageri financiari;
* cadrul legal și organizațional neimplementat. Delegarea structurală a competențelor și responsabilităților mai mult pe hîrtie, cu o segregare neclară între procesele operaționale, financiar-bugetare și de suport;
* multe subdiviziuni de audit intern mici și dispersate în sectorul public. Majoritatea personalului de AI are experiență educațională și/sau profesională limitată în domeniul finanțelor publice și al auditului; precum şi
* prea multe reforme în paralel. Toate reformele necesită atenție și efort din partea conducerii și multă muncă în vederea implementării. Rezultatul este că managerii acordă altor reforme o mai mare prioritate decît reformei CFPI.

**III. DIRECȚII VIITOARE DE DEZVOLTARE**

Managementul de top este responsabil pentru livrarea de servicii publice eficace și eficiente. Pentru a realiza aceasta, acesta trebuie să recunoască relația dintre resursele financiare și ceea ce urmează a fi realizat, ce înseamnă eficiența și eficacitatea, și cum să realizeze acest lucru.

Mai mult decît atît, managerul de top trebuie să organizeze lucrul într-un mod raţional asigurînd că toate caracteristicile controlului intern, există și sunt implementate.

În plus, responsabilităţile trebuie să fie delegate şi o structură de răspundere trebuie să fie instituită în entităţile publice. Această răspundere trebuie să acopere atît utilizarea resurselor încredințate, cît și realizarea obiectivelor.

Cu alte cuvinte, răspunderea trebuie să cuprindă mai mult decît controlul financiar și bugetar. Răspunderea trebuie să se refere la modul în care controlul intern a fost aplicat, ce a mers prost, precum și schimbările efectuate de către conducere.

Dar, răspunderea este importantă, de asemenea, din perspectivă externă: în raport cu ierarhia administrativă și politică, precum și în relația cu cetățenii. A pune în aplicare un mecanism bine echilibrat și suficient în acest sens sunt de o importanță majoră.

**IV. OBIECTIVELE PROGRAMULUI**

Obiectivele specifice ale Programului de dezvoltare a CFPI sunt următoarele:

* MFC este integrat în procesele operaționale, financiar – economice și de suport, de la etapa de planificare a activității și resurselor, la executarea bugetului și realizarea planurilor operaționale, pînă la monitorizarea și raportarea acestora;
* gestionarea riscurilor este parte a proceselor și deciziilor. Este instituită o abordare comună atît față de controlul conformității, cît și față de eficiența și eficacitatea operațiunilor;
* planurile și obiectivele operaționale au o dimensiune financiară și o legătură cu resursele necesare pentru realizarea acestora. Sistemele financiar-contabile oferă informații calitative pentru a lua decizii și monitoriza implementarea acestora;
* auditul intern își demonstrează utilitatea ca instrument de evaluare a eficacității sistemelor MFC, identificare la timp a dificultăților și punctelor slabe, precum și oferire a recomandărilor adecvate pentru îmbunătățirea sistemelor și operațiunilor.

Programul trebuie de asemenea să contribuie la realizarea *viitoarelor direcții de dezvoltare* generale menționate mai sus. Acest lucru se va realiza în cooperare cu alte reforme și actori:

* creînd noi platforme legate de obstacole menţionate care să stabilească condiţii mai bune pentru o implementare mai eficientă a conceptului CFPI: şi
* analizînd și informînd despre deficiențe și soluții potențiale în ceea ce privește condițiile stabilite.

Toate părțile implicate vor depune eforturi pentru o *abordare* mult mai participativă în cadrul Programului, mobilizînd toți actorii relevanți și asigurînd coordonarea, cooperarea și comunicarea între actorii-cheie implicați în numeroasele reforme în curs. De asemenea, Ministerul Finanțelor va iniția stabilirea relațiilor de cooperare cu organismele internaționale de profil, precum Institutul Auditorilor Interni, în calitatea sa de organizație cheie în domeniul reformei funcției de audit intern.

*Activitățile* în cadrul noului Program vor fi direcționate spre depășirea obstacolelor identificate în sistemul actual, precum și crearea precondițiilor pentru consolidarea răspunderii manageriale:

I. coordonarea implementării CFPI și asigurarea consecvenței cu politicile și programele generale;

II. dezvoltarea sistemelor curente de MFC și clarificarea rolurilor;

III. consolidarea funcţiei și conceptului de audit intern;

IV. fortificarea profesiilor prin introducerea sistemului de certificare și dezvoltare profesională continuă pentru specialiştii în managementul finanţelor publice, precum și identificarea soluțiilor durabile de livrare a acestora;

V. asigurarea protecției intereselor financiare ale statului prin clarificarea rolurilor, controlul și echilibrul puterilor în stat dintre cei patru piloni ai societății democratice: Guvernul, piața, sistemul judiciar și Parlamentul. În acest sens, inspecția financiară va obține un alt rol. Activitățile desfășurate pentru alți piloni vor fi transferate către pilonul respectiv și vor fi luate măsuri pentru consolidarea profesionalismului în continuare.

Astfel, se pot distinge două faze de implementare a Programului de dezvoltare a CFPI:

* crearea precondițiilor, platformelor și practicilor de implementare a CFPI în cadrul ministerelor și unor autorități publice centrale, Companiei Naționale de Asigurări în Medicină, Casei Naționale de Asigurări Sociale, Primăriei mun. Chișinău, Primăriei mun. Bălți și Primăriei mun. Cahul; și
* răspîndirea lecțiilor învățate și bunelor practici naționale în întreg sectorul public.

Consiliul CFPI va monitoriza şi analiza activitățile din cadrul Programului, va examina obstacolele și deficiențele de implementare, va înainta propuneri de remediere a acestora, precum și va raporta progresele înregistrate ministrului finanțelor.

**PLANUL DE ACŢIUNI**

**privind dezvoltarea controlului public intern**

**pentru anii 2018-2020**

|  |  |  |  |  |
| --- | --- | --- | --- | --- |
| **Nr. d/o** | **Denumirea acţiunilor** | **Termen de realizare** | **Indicatori de rezultat** | **Responsabili de realizare** |
| **1** | **2** | **3** | **4** | **5** |
| **Obiectivul I. Coordonarea implementării CFPI și asigurarea consecvenței cu politicile și programele generale** |
| 1 | Revizuirea rolului, atribuțiilor și componenței Consiliului controlului financiar public intern | 2018 | Regulamentul Consiliului CFPI revizuit și aprobat Componența Consiliului CFPI revizuită și aprobată | Ministerul FinanţelorConsiliul controlului financiar public intern;  |
| 2 | Consolidarea impactului si vizibilității Consiliului CFPI | Anual | Acțiuni de mediatizare a rolului Consiliului CFPI desfășurateRezultate ale activităţii Consiliului CFPI publicate pe pagina web a MFConferințe anuale în domeniul managementului financiar / auditului intern organizate și desfășurate | Ministerul FinanţelorConsiliul controlului financiar public intern |
| 3 | Actualizarea Legii privind Controlul financiar public intern conform noilor tendințe și lacunelor identificate în sistemul actual de guvernanță | 2018 | Modificări și completări la Legea privind Controlul financiar public intern înaintate Guvernului spre aprobare | Ministerul FinanţelorConsiliul controlului financiar public intern |
| 4 | Consolidarea platformei de cooperare și comunicare cu CCRM, parteneri de dezvoltare și alte proiecte în derulare  | Continuu | Ședințe sistematice cu CCRM organizate și desfășurateCadrul normativ în domeniul CFPI coordonat cu partenerii de dezvoltare, CCRM, Cancelaria de Stat, Centrul Național Anticorupție | Ministerul FinanţelorConsiliul controlului financiar public intern |
| 5 | Identificarea și introducerea unui mecanism de diseminare a bunelor practici şi schimb de experienţă pentru facilitarea organizării şi dezvoltării sistemului de management financiar şi control şi funcţiei de audit intern | Continuu | Mecanism creatŞedinţe, întruniri, ateliere de lucru, organizate şi desfăşurate sistematic cu entităţile publice Ședințe interministeriale ale Secretarilor Generali de Stat | Ministerul FinanţelorConsiliul controlului financiar public intern |
| 6 | Raportarea privind implementarea şi funcţionarea sistemului de control financiar public intern către Guvern | Anual | Raport consolidat pentru anul precedent, elaborat şi prezentat Guvernului | Ministerul FinanţelorConsiliul controlului financiar public intern |
|  |  |  |  |  |
| **Obiectivul II. Dezvoltarea sistemelor curente de MFC** |
| 7 | Organizarea și implementarea unor exerciții pilot de evaluare a sistemelor curente de MFC în cadrul APC | 2019 | Suport la locul de muncă acordatRapoarte privind funcționalitatea sistemelor proprii de MFC elaborate | Ministerul FinanţelorOrganele APCCNAMCNASPM ChișinăuPM BălțiPM Cahul |
| 2020 | Planuri privind consolidarea generală a MFC elaborate |
| 8 | Consolidarea capacităților Secretarilor Generali de Stat, Secretarilor de Stat și managerilor din cadrul APC, precum și APL de nivelul II, privind managementul financiar și controlul | Anual | Trei seminare de instruire privind MFC organizate și desfășurate anual | Ministerul Finanţelor |
| 9 | Crearea grupurilor de lucru privind revizuirea proceselor operaționale de bază, inclusiv integrarea managementului riscurilor în planificarea operaţională | 2018 | Grupuri de lucru create și instruite | Ministerul FinanţelorOrganele APCCNAMCNASPM ChișinăuPM BălțiPM Cahul |
| Continuu | Seminare de instruire pentru APC privind procesele şi managementul riscurilor |
| 2019 | Procesele de bază identificate, descrise și revizuite |
| 2019 | Model de identificare, evaluare, înregistrare și monitorizare a riscurilor creat și aplicat |
| 10 | Elaborarea unui model de planificare a performanțelor bazate pe riscuri | 2020 | Mecanism de planificare pe bază de obiective și riscuri asociate acestora elaborat | Ministerul FinanţelorOrganele APCCNAMCNASPM ChișinăuPM BălțiPM Cahul |
| 11 | Sporirea rolului SEF în dezvoltarea sistemelor curente de MFC | Continuu | Seminare de instruire, şedinţe, ateliere de lucru, organizate şi desfăşurate sistematic cu SEF pentru diseminarea bunelor practici şi schimb de experienţă în domeniul planificării operaţionale şi financiare | Ministerul FinanţelorOrganele APCCNAMCNASPM ChișinăuPM BălțiPM Cahul |
| 12 | Crearea precondițiilor entităților publice de a externaliza servicii de economie şi finanţe, în bază contractuală | 2018 | Un exercițiu pilot privind acordarea serviciilor outsourcing de economie și finanțe lansat | Ministerul Finanţelor |
| 2019 | Cadru legal revizuit și aprobatPersonal pentru acordarea serviciilor outsourcing de economie și finanțe identificat şi instruit |
| 13 | Revizuirea sistemului de autoevaluare, raportare a sistemului de MFC si emiterea declarației privind buna guvernare | 2018 | Regulamentul de autoevaluare a sistemului de management financiar și control și emiterea declarației privind buna guvernare revizuit și aprobatSeminare de informare privind aplicarea Regulamentului organizate pentru APC și APL de nivelul II | Ministerul Finanţelor |
| 14 | Elaborarea unui sistem de monitorizare şi control al emiterii declaraţiei privind buna guvernare de către conducătorii entităţilor publice | 2019 | Sistem de monitorizare şi control al emiterii declaraţiei privind buna guvernare, elaborat | Ministerul FinanţelorConsiliul controlului financiar public intern |
| 15 | Consolidarea procedurilor de management financiar și control | 2019 | Standardele naționale de control intern în sectorul public revizuite | Ministerul Finanţelor |
| 2019 | Regulamentul-cadrude activitate a serviciilor financiare revizuit |
| 2020 | Manualul de MFC revizuit și publicat |
| 16 | Autoevaluarea, raportarea sistemului de management financiar şi control, precum şi emiterea declaraţiei privind buna guvernare | Anual | Raport privind organizarea şi funcţionalitatea sistemului de management financiar şi control, elaboratDeclaraţia privind buna guvernare, emisă şi publicată | Organele APCCNAMCNASPM ChișinăuPM BălțiPM Cahul |
| 17 | Evaluarea sistematică a sistemelor de management financiar şi control managerial | În funcţie de evaluarea riscurilor, cel puţin o dată la 2 ani | Raport de audit intern elaborat | SAI |
| **Obiectivul III. Consolidarea funcţiei și conceptului de audit intern** |
| 18 | Crearea Serviciului central de audit intern | 2018 | Serviciu central de audit intern creat și suplinit cu personalPersonalul Serviciului central de audit intern instruitRegulament de funcționare și procese de lucru elaborate și aprobate | Ministerul Finanţelor |
| 2019 | Plan strategic pentru Serviciul central de audit intern elaborat și aprobat |
| 19 | Centralizarea subdiviziunilor de audit intern în cadrul ministerelor și clarificarea ariei de aplicabilitate. | 2018 | Cadrul legal şi normativ privind organizarea și funcționarea auditului intern revizuit și aprobatFiecare APC dispune de o subdiviziune de audit intern suplinită cu personal | Ministerul FinanţelorOrganele APCCNAMCNASPM ChișinăuPM BălțiPM Cahul |
| 2019 | Conducători SAI instruiţi privind noile aranjamente de audit intern |
| Continuu | Suport acordat la locul de muncă pentru realizarea misiunilor de audit intern |
| 20 | Crearea precondițiilor entităților publice pentru aplicarea la servicii outsourcing de audit intern | 2018 | Cadrul legal şi normativ privind activitatea de audit revizuit și aprobatReglementare privind acordarea serviciilor outsourcing de audit intern elaborată și aprobată | Ministerul Finanţelor |
| Continuu | Personalul implicat în acordarea serviciilor outsourcing de audit intern instruit |
| 21 | Consolidarea imaginii auditorului intern din sectorul public | 2020 | Conducătorii subdiviziunilor de audit intern instruiți, examinați și după caz certificați | Ministerul FinanţelorConsiliul CFPISAI |
| 2019 | Cerințele minime privind competența auditorilor interni revizuite și aprobate |
| Continuu | Seminare şi acţiuni de mediatizare a rolurilor şi responsabilităţilor auditorilor interni |
| 22 | Consolidarea procedurilor de audit intern | 2018 | Standarde de audit intern în sectorul public revizuite și alineate cu standardele internaționale de audit | Ministerul Finanţelor |
| 2019 | Metodologia de audit intern revizuită și aliniată noilor standarde de audit intern, precum și aprobată |
| 23 | Crearea si punerea in aplicare a unui sistem de evaluare a subdiviziunilor de audit intern din sectorul public | 2019 | Regulament privind evaluarea externă a activității de audit intern și aprobat | Ministerul Finanţelor Organele APCCNAMCNASPM ChișinăuPM BălțiPM Cahul |
| 2020 | Nr. subdiviziunilor de audit intern evaluateRapoarte de evaluare a activității de audit intern elaborate |
| 24 | Elaborarea şi punerea în aplicare a programelor de asigurare şi îmbunătăţire a calităţii activităţii de audit intern | 2018 | Program de asigurare şi îmbunătăţire a calităţii, elaborat şi aprobat | Organele APCCNAMCNASPM ChișinăuPM BălțiPM CahulSAI |
| 2019 | Evaluări interne realizatePlanuri de acţiuni privind depăşirea lacunelor identificate, aprobate |
| **Obiectivul IV. Fortificarea profesiilor din domeniul managementului finanţelor publice** |
| 25 | Perfecționarea actualului sistem de certificare profesională a Auditorilor interni | 2018 | Regulamentul de certificare a auditorilor interni din sectorul public revizuit și aprobat | Ministerul Finanţelor |
| 2020 | Nr. auditorilor interni certificați în baza noilor prevederi / cerințe |
| 26 | Identificarea si punerea în aplicare a unui sistem solid de instruire şi dezvoltare profesională continuă a auditorilor interni | 2020 | Program de dezvoltare profesională continuă a auditorilor interni revizuit și lansatMateriale de instruire şi curiculă elaborateFormatori identificați și instruițiNumărul auditorilor interni instruiți | Ministerul Finanţelor |
| 27 | Identificarea şi punerea în aplicare a unui Program de certificare profesională a Specialiştilor în finanţe şi economie | 2018 | Reglementare de certificare profesională a Specialiştilor în finanţe şi economie aprobată | Ministerul Finanţelor |
| 2020 | Nr. Specialiştilor în finanţe şi economie certificați |
| 28 | Crearea si punerea în aplicare a unui sistem solid de instruire şi dezvoltare profesională continuă a specialiştilor în economie şi finanţe | 2020 | Program de dezvoltare profesională continuă a specialiştilor în economie şi finanţe lansatMateriale de instruire şi curiculă elaborateFormatori identificați și instruițiNumărul specialiştilor în economie şi finanţe instruiți | Ministerul Finanţelor |
| 29 | Identificarea şi punerea în aplicare a unui Program de certificare profesională a Specialiştilor în achiziţii publice | 2018 | Reglementare de certificare profesională a Specialiştilor în achiziţii publice aprobată | Ministerul FinanţelorAgenţia Achiziţii Publice |
| 2020 | Nr. Specialiştilor în achiziţii publice certificați |
| 30 | Crearea si punerea în aplicare a unui sistem solid de instruire şi dezvoltare profesională continuă a specialiştilor în achiziţii publice | 2020 | Program de dezvoltare profesională continuă a specialiştilor în achiziţii publice lansatMateriale de instruire şi curiculă elaborateFormatori identificați și instruițiNumărul specialiştilor în achiziţii publice instruiți | Ministerul FinanţelorAgenţia Achiziţii Publice |
| 31 | Consolidarea relaţiei cu mediul academic cu scopul includerii / dezvoltării modulelor şi programelor de instruire pentru specialiştii implicați în managementul financiar public | Continuu | Şedinţe sistematice de lucru cu reprezentanţi ai mediului academicPrograme de instruire consultate şi coordonate de ambele părţiMediu academic implicat în programele de dezvoltare profesională continuă a specialiştilor în managementul finanţelor publice | Ministerul Finanţelor |
| 32 | Elaborarea unui sistem de stimulare și motivare a specialiștilor din domeniul managementului finanțelor publice | 2020 | Sistem elaborat | Ministerul Finanțelor |
| **Obiectivul V. Protejarea intereselor financiare prin asumarea responsabilităților respective și profesionalizarea ulterioară** |
| 33 | Clarificarea rolurilor, poziţiei noi, precum şi organizarea funcţiei de investigare financiară | 2018 | Cadrul legal şi normativ revizuit şi adoptatReglementare de organizare şi funcționare elaborată și aprobatăProcese de lucru instituiteFuncţie de investigare financiară suplinită cu personalPlan strategic de acţiuni elaborat și aprobat | Ministerul Finanţelor |
| 34 | Consolidarea capacităţii de investigare financiară | 2020 | Raport de evaluare a necesarului de instruire elaboratProgram de instruire şi dezvoltare profesională continuă aprobatPersonal de investigare financiarăinstruit | Ministerul Finanţelor |